Toshkent shahridagi hovli MIB tomonidan 1,6 mlrd so‘mga auksionga qo‘yildi

Toshkent shahar Shayxontohur tumanidagi hovli kimoshdi savdosiga qo‘yildi. Lot ma’lumotlari “E-auksion” portalida e’lon qilingan.

Lot auksionga fuqarolik ishlari bo‘yicha sud hukmi bilan Shayxontohur tumani MIB tomonidan joylashtirilgan. 2003-yilda qurilgan 2 qavatli uy 6 xonadan iborat. 
Yer uchastkasining umumiy maydoni 0,06 gektar. Binoning maydoni — 401 kvadrat metr. Hovlida gaz, suv, elektr ta’minoti va kanalizatsiya mavjud. 
Auksionga qo‘yilgan hovlining boshlang‘ich bahosi — 1,6 mlrd so‘m. Arizalar 28-mart 09:00 ga qadar qabul qilinadi. Savdolar xuddi shu kuni 10:00 da boshlanadi.
Avvalroq Toshkentda MIB tomonidan auksionga qo‘yilgan hovli boshlang‘ich bahosidan ikki barobar arzonga sotilgani haqida xabar qilingan edi.